باراك حسين اوباما (انجليزى:Barack Hussein Obama) (مواليد 4 اغسطس 1961) هو رئيس الولايات المتحدة الامريكية الاربعة و الاربعين ,و كان سيناتور امريكانى عن ولاية الينوي و اترشح عن الحزب الديموقراطي و كسب انتخابات الرياسه يوم 4 نوفمبر سنة 2008 على المنافس الجمهوري جون ماكين. اوباما هو اول امريكاني-افريقي يدخل البيت الابيض كرئيس للولايات المتحدة الامريكية. و نايب الرئيس كان هو چو بايدن. باراك اوباما من مواليد هونولولو، هاواى وأصلاً كان محامى متخرج من جامعة كولومبيا و كلية هارفارد للقانون. و عمل مستشار للحقوق المدنية فى شيكاجو ، و محامى و درٌِس القانون الدستورى فى كلية الحقوق جامعة شيكاجو فى الفتره من سنة 1992 لسنة 2004. أوباما خدم تلات فترات فى مجلس شيوخ ايلينوى فى الفتره من سنة 1997 لسنة 2004. أخد جايزة نوبل للسلام سنة 2009 كحافز للعمل على تحقيق السلام فى العالم. اوباما اتولد فى هونولولو فى ولاية هاواى يوم 4 اغسطس سنة 1961 , من اب كينى من نيانزا ف كينيا من عيله مسلمه ( باراك اوباما الاب) و ام امريكانيه اسمها ستانلى آن دانهام كانت من اصول انجليزيه ايرلانديه و ألمانيه ، و كانت من ويتشيتا ،فى ولاية كانساس، باراك أوباما هو اول رئيس لأمريكا من مواليد هاواى.